**ORDENSREGLAR**

**Grunnlag:** ***Me jobbar kontinuerleg med sosial kompetanse; dvs. korleis me er med andre menneske og andre sine eigendelar og eigedom.***

**Reglar som gjeld spesielt for skulen:**

* **På Engelsvoll går vi i gangane.**
* **Sykkel – Sparkesykkel – Skateboard – Rollerblades:**
* Kan nyttast til og frå skulen f.o.m. 4.steg. på eige ansvar.
* Står parkert på eige område i skuletida.
* Det **skal** nyttast hjelm, refleks og lys.
* **På Engelsvoll et vi snop kun ved spesielle anledninger etter avtale.**
* **Mobiltelefon ligg igjen heime**. Det kan gjerast individuelle avtalar i spesielle tilfelle.
* **Me held oss innanfor skuleområdet utan anna avtale med lærar.**
* **På Engelsvoll respekterer me kvarandre og lyttar til kvarandre.**
* **På Engelsvoll har vi orden på arbeidsplassen vår, og i garderoben.**

**Slik gjer me viss nokon bryt ordensreglane:**

**Vi gir konsekvensar knytt opp til hendinga så nært som mogeleg i tid og innhald:**

* Samtale elev/lærar og informasjon heim.
* Samtale elev/lærar/føresette.
* Gjensitting på skulen.
* Utvising frå skulen.
* Erstatning for skadeverk

**Frå opplæringslova (27.05.14):**

**§ 2-9. *Ordensreglement og liknande***

Kommunen skal gi forskrifter om ordensreglement for den enkelte grunnskolen. Reglementet skal gi reglar om rettane og pliktene til elevane så langt dei ikkje er fastsette i lov eller på annan måte. Reglementet skal innehalde reglar om åtferd, reglar om kva tiltak som skal kunne brukast mot elevar som bryt reglementet og reglar om framgangsmåten når slike saker skal behandlast.

Ordensreglementet skal gjerast kjent for elevane og foreldra. Kravet i § 38 første leddet bokstav c i forvaltningslova om kunngjering i Norsk Lovtidend gjeld ikkje.

Fysisk refsing eller anna krenkjande behandling må ikkje nyttast.

Før det blir teke avgjerd om refsing, blant anna om bortvising, skal eleven ha høve til å forklare seg munnleg for den som skal ta avgjerda.

|  |
| --- |
|  |

**§ 2-10. *Bortvising***

Kommunen kan fastsetje i ordensreglementet at elevar på årstrinna 8-10 som alvorleg eller fleire gonger bryt reglementet, kan visast bort frå undervisninga i inntil tre dagar, og at elevar på årstrinna 1-7 kan visast bort frå undervisninga for enkelttimar eller for resten av dagen.

Rektor sjølv vedtek bortvising etter å ha rådført seg med lærarane til eleven. Før det blir gjort vedtak, skal ein ha vurdert å bruke andre hjelpe- eller refsingstiltak. Foreldra til elevar på årstrinna 1-7 skal varslast før det blir sett i verk bortvising for resten av dagen.

Med mindre kommunen fastset noko anna, kan rektor bestemme at lærarane skal ha mynde til å ta avgjerd om bortvising frå eiga undervisning for ei opplæringsøkt, avgrensa til to klokketimar.

|  |  |
| --- | --- |
| 0 | Endra med lover 17 juni 2005 nr. 105 (ikr. 17 juni 2005, etter res. 17 juni 2005 nr. 660), 25 juni 2010 nr. 49 (ikr. 1 aug 2010, etter res. 25 juni 2010 nr. 982). |